<classify> Awali mashindano hayo ilikuwa yafanyike Septemba mwaka jana lakini yalisogezwa mbele kutokana na ukata.Akizungumza na gazeti hili jana Katibu Mkuu wa TADA Kally Mgonja alisema walishindwa kufanya mashindano hayo baada ya aliyekuwa mfadhili wao kuhamishwa kitengo na kuja mwingine mpya ambaye walikuwa hawajamzoea.Tulisogeza mbele mashindano hayo kwasababu mtu ambaye alikuwa akituunganisha kwa mfadhili ambaye ni Meneja wa bia ya Safari Oscar Shelukindo alihamishwa kitengo na kupewa mwingine, sasa kuna mtu mwingine ni lazima tuzungumze nae tukubaliane na tuelewane,alisema.Kuhamishwa kitengo mdau huyo waliyekuwa wakishirikiana kuliathiri TADA ambao walishindwa pia kuandaa mashindano ya Kombe la Taifa mwaka jana.Mgonja alisema kutokana na changamoto ya ufadhili waliyonayo watalazimika kuandaa mashindano ya Majeshi wenyewe, lakini ya Taifa watakuwa wameshamalizana na mfadhili huyo mpya ambaye walishindwa kumalizana awali.Alisema lengo lao ni kuhakikisha wanaendelea kukuza vipaji vya mchezo huo kuanzia katika majeshi hadi kitaifa, ambao watakuwa wawakilishi wazuri wa michuano ya kimataifa.  <topic>: MICHEZO 